**บทนำ**

 อาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 รวมถึงแก้ไขเพิ่มเติม (ฉบับที่ 2) พ.ศ. ๒๕59 และ แก้ไขเพิ่มเติม (ฉบับที่ 3 ) พ.ศ. 2561 ข้อ 17 และข้อ 22 เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นได้ และตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. 2561 ข้อ 3 ให้แก้ไขคำว่า “แผนพัฒนาท้องถิ่นสี่ปี” เป็น “แผนพัฒนาท้องถิ่น” และแก้ไขคำว่า “แผนพัฒนา” เป็น “แผนพัฒนาท้องถิ่น” ในระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ซึ่งแก้ไขเพิ่มเติม โดยระเบียบกระทรวง มหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. ๒๕61 ข้อ 22

 บัดนี้ เพื่อให้การดำเนินการให้เป็นไปตามระเบียบดังกล่าว องค์การบริหารส่วนตำบลห้วยม้า ได้ทบทวนแผนพัฒนาท้องถิ่น (พ.ศ. 2561 - 2565) เพิ่มเติม เปลี่ยนแปลง ครั้งที่ 1 ปีงบประมาณ พ.ศ. 2563 ขององค์การบริหารส่วนตำบลห้วยม้า เสนอร่างแผนพัฒนาท้องถิ่นผ่านความเห็นชอบของคณะกรรมพัฒนาท้องถิ่น และผู้บริหารท้องถิ่น จึงนำเสนอสภาองค์การบริหารส่วนตำบลห้วยม้า เพื่อให้ความเห็นชอบในการประชุมสภาองค์การบริหารส่วนตำบลห้วยม้าได้ให้ความเห็นชอบเรียบร้อยแล้ว และผู้บริหารจึงประกาศใช้ได้ เพื่อใช้เป็นเครื่องมือในการจัดทำงบประมาณรายจ่ายประจำปี งบประมาณรายจ่ายเพิ่มเติม ให้ถูกต้อง ตามกฎหมาย ระเบียบ ตลอดจนคำสั่ง และหนังสือสั่งการที่เกี่ยวข้องและพร้อมที่จะนำไปสู่การปฏิบัติและสามารถใช้ในการประสานแผนการพัฒนาท้องถิ่น ให้การพัฒนาขององค์การบริหารส่วนตำบลห้วยม้าเป็นไปตามอำนาจหน้าที่และทำให้การดำเนินงาน ไม่เกิดความซ้ำซ้อน มีความสุจริต โปร่งใส มีประสิทธิภาพประสิทธิผล มีคุณภาพและตอบสนอง ความต้องการของประชาชนและเกิดประโยชน์แก่ประชาชนส่วนใหญ่อย่างแท้จริงมากขึ้นต่อไป

 **องค์การบริหารส่วนตำบลห้วยม้า**